ຍົກສູງຄວາມສາມາດແຫ່ງການນຳພາ ແລະ ກໍາລັງສູ້ຮົບຂອງພັກໃນເງື່ອນໄຂທີ່ ພັກກຳ ອຳນາດ-ຈາກພືດຕິກຳ ແລະ ສ້າງພັກໃນຂະບວນວິວັດແຫ່ງການປ່ຽນ ແປງໃໝ່ຢູ່ຫວຽດນາມ”
ທ່ານດີງເຖ້ຮີ້ງ, ກຳມະການກົມການເມືອງ, ເລຂາທິການສູນກາງພັກ, ຫົວໜ້າຄະນະໂຄສະນາສູນກາງ, ປະທານສະພາທິດສະດີສູນກາງພັກກອມມູນິດຫວຽດນາມ.
“ ກ່າວໃນກອງປະຊຸມສຳມະນາທິດສະດີແລະພຶດຕິກຳຄັ້ງທີ 2 ລະ ຫວ່າງພັກປະຊາຊົນປະຕິວັດລາວກັບພັກກອມມູນິດຫວຽດນາມ, ທີວຽງຈັນ, ເດືອນ 4/2014.
ໃນເງື່ອນໄຂທີ່ພັກກຳອຳນາດ.
ຈາກພຶດຕິກຳປ່ຽນແປນໃໝ່ເກືອບ 30 ປີຜ່ານມາ, ໂດຍສະເພາະໃນ 10 ປີມໍ່ໆນີ້, ພວກຂ້າພະເຈົ້າເຂົ້າໃຈວ່າ: ຍົກສູງຄວາມສາມາດແຫ່ງການນຳພາ ແລະ ກໍາລັງສູ້ຮົບຂອງພັກມັນບໍ່ພຽງແຕ່ຂຶ້ນກັບຄວາມຮັບຜິດຊອບ ແລະ ຄວາມຕັດສິນໃຈການເມືອງຂອງພັກ; ຄວາມພະຍາຍາມປະຕິບັດວຽກງານສ້າງພັກຂອງທົ່ວພັກ, ຂອງບັນດາອົງການຈັດຕັ້ງຂອງພັກ ແລະ ຖັນແຖວພະນັກງານສະມາຊິກພັກ,ໂດຍສະເພາະແມ່ນບັນດາອົງຄະນະພັກຂັ້ນຕ່າງໆ ແຕ່ສູນກາງລົງຮອດທ້ອງຖິ່ນ ແລະ ຮາກຖານເທົ່ານັ້ນ, ຫາກມັນຍັງດຶງດູດຄວາມສົນໃຈ, ຄວາມຕັດສິນໃຈສູງ ແລະ ຄວາມຮັບຜິດຊອບລວມຂອງທົ່ວລະບົບການເມືອງ ແລະ ຂອງປະຊາຊົນ.
ກຳລັງຄວາມສາມາດນຳພາ ແລະ ກຳລັງສູ້ຮົບຂອງພັກ, ເມື່ອພັກຢູ່ໃນຖານະກຳອຳນາດຮຽກຮ້ອງພັກຕ້ອງຍົກສູງຢ່າງບໍ່ຢຸດຢັ້ງກ່ຽວກັບຫຼັກໝັ້ນ ແລະ ສະຕິປັນຍາ, ກຳແໜ້ນ ແລະ ໝູນໃຊ້ຢ່າງມີຫົວຄິດປະດິດສ້າງກ່ຽວກັບທິດສະດີທີ່ນຳໜ້າເພື່ອແກ້ໄຂບັນດາບັນຫາຊຶ່ງພຶດຕິກຳຕັ້ງຂຶ້ນໃນການປ່ຽນແປງໃໝ່ເຊື່ອມໂຍງ ແລະ ພັດທະນາໃຫ້ສຳເລັດຜົນ. ມາກ-ເລນິນ ແລະ ປະທານໂຮ່ຈິເຄີຍເນັ້ນວ່າ; ບໍ່ມີທິດສະດີປະຕິວັດກໍ່ບໍ່ມີຂະບວນການປະຕິວັດ. ມີແຕ່ພັກທີ່ກຳແໜ້ນທິດສະດີນຳໜ້າຈຶ່ງຈະເຮັດຫຼ້ອນຄວາມຮັບຜິດຊອບຂອງພັກນຳໜ້າໄດ້.ເງື່ອນໄຂປະຈຸບັນພັກຕ້ອງຍົກສູງບົດບາດຂອງທິດສະດີ, ຖືສຳຄັນວຽກງານທິດສະດີ.ໂດຍຮັບຮູ້ແຈ້ງເຖິງຄວາມຮຽກຮ້ອງຕ້ອງການ, ໃນໄລຍະເກືອບ 30 ປີ ແຫ່ງການປ່ຽນແປງໃໝ່, ເຮົາໄດ້ປ່ຽນແປງໃໝ່ທາງດ້ານຈິນຕະນາການ, ໂດຍໝູນໃຊ້ ແລະ ພັດທະນາລັດທິມາກ-ເລນິນ ແລະ ແນວຄິດໂຮ່ຈິມີນ ຢ່າງມີຫົວຄິດປະ ດິດສ້າງ, ພ້ອມກັນນັ້ນກໍ່ຮັບເອົາແນວຄວາມຄິດທີ່ຍອດຍິ່ງ, ບັນດາຜົນງານທາງດ້ານວິທະຍາສາດ ແລະ ວັດທະນາທຳທີ່ກ້າວໜ້າຂອງມວນມະນຸດຢ່າງມີການເລືອກເຟັ້ນ.ຍ້ອນແນວນັ້ນວຽກງານຄົ້ນຄວ້າທິດສະດີ, ຂອງພັກ, ຈຶ່ກ່າຍເປັນໜ້າທີ່ທີ່ມີຄວາມສຳຄັນທີ່ສຸດ. ປີ 1992, ພັກກອມມູນິດຫວຽດນາມໄດ້ອອກມະຕິກ່ຽວກັບວຽກງານທິດສະດີຂອງພັກໃນສະພາບການໃໝ່. ນີ້ແມ່ນຊີ້ໃຫ້ເຫັນການກຳນົດທິດພັດທະນາທິດສະດີການເມືອງ, ພັດທະນາວິທະຍາສາດສັງຄົມມະນຸດສະທຳຢູ່ຫວຽດນາມໃນຂະບວນການປ່ຽນແປງໃໝ່; ພ້ອມທັງເນັ້ນໜັກການນຳພາຂອງພັກ, ຄວາມຮັບຜິດຊອບຂອງອົງຄະນະພັກທຸກຂັ້ນຕໍ່ວຽກງານທິດສະດີ ຜ່ານການຈັດຕັ້ງປະຕິບັດມະຕິດັ່ງກ່າວໄດ້ຊ່ວຍພວກຂ້າພະເຈົ້າແກ້ໄຂຄວາມຫຼ້າຫຼັງຂອງທິດສະດີເປັນເທື່ອລະກ້າວ, ສຸ່ມໃສ່ກໍ່ສ້າງຖັນແຖວພະນັກງານ, ຊ່ຽວຊານ, ຍູ້ແຮງການຄົ້ນຄວ້າທິດສະດີ,ສະຫຼຸບພຶດຕິກຳ, ສ້າງລະບົບທິດສະດີສັງຄົມນິຍົມ ແລະ ກໍ່ສ້າງສັງຄົມນິຍົມຢູ່ຫວຽດນາມ. ປັດຈຸບັນພວມສະຫຼຸບ 20 ປີ ແຫ່ງການປະຕິບັດມະຕິດັ່ງກ່າວ, ສືບຕໍ່ປ່ຽນແປງໃໝ່ດ້ານຈິນຕະນາການ, ຍົກສູງຄວາມສາມາດຈິນຕະນາການດ້ານທິດສະດີໃຫ້ແກ່ຖັນແຖວພະນັກງານນຳພາ, ຄຸ້ມຄອງຢູ່ຂັ້ນຕ່າງໆ, ຮັບຮູ້, ເປັນເອກະພາບທາງເຈດຈຳນົງ ແລະ ການກະທຳຂອງທົ່ວພັກ. ປະກອບສ່ວນໂດຍກົງ ເຂົ້າໃນການຍົກສູງຄຸນນະພາບ ແລະ ປະ ສິດທິຜົນໃຫ້ແກ່ການຕໍ່ສູ້ຕຳນິຕິຕຽນບັນດາທັດສະນະທີ່ຜິດພາດ, ບັນດາຖ້ອຍທຳ ນອງພິກປິ້ນຄວາມຈິງໂດຍຫວັງປະຕິເສດລັດທິມາກ-ເລນິນ , ປະຕິເສດລັດທິສັງຄົມນິຍົມ ແລະ ບົດບາດການນຳພາຂອງພັກກອມມູນິດທີ່ພວມເກີດຂຶ້ນຢ່າງສັບສົນໃນປະຈຸບັນ, ປະກອບສ່ວນຮັກສາຄວາມສາມັກຄີເປັນເອກະພາບພາຍໃນພັກໃຫ້ໜັກແໜ້ນ, ປັບປຸງຄວາມເຊື່ອໝັ້ນປະຊາຊົນທີ່ມີຕໍ່ພັກ ແລະ ການນຳ ພາຂອງພັກ.
ຄວາມສາມາດນຳພາ ແລະ ກຳລັງສູ້ຮົບຂອງພັກໄດ້ສະແດງອອກກ່ອນອື່ນໝົດແມ່ນຄວາມສາມາດການກຳນົດແນວທາງການເມືອງທີ່ຖືກຕ້ອງ, ເໝາະສົມກັບຄວາມຮຽກຮ້ອງຕ້ອງການພັດທະນາຂອງການປະຕິວັດບົນພື້ນຖານໝູນໃຊ້ ແລະ ພັດທະນາທິດສະດີວິທະຍາສາດ ແລະ ປະຕິວັດຂອງລັດທິມາກ-ເລນິນ ແລະ ແນວຄິດໂຮ່ຈິມິນຢ່າງປະດິດສ້າງ; ຄວາມສາມາດນຳພາແລະ ກຳລັງສູ້ຮົບຍັງໄດ້ສະແດງອອກຢູ່ທີ່ປະສິດທິພາບ, ປະສິດທິຜົນແຫ່ງການຄຸ້ມຄອງ, ການບໍລິຫານກົງຈັກລັດໂດຍພັກນຳພາ, ຢູ່ທີ່ຄຸນທາດຂອງພະນັກງານສະມາຊິກພັກ, ລັດຖະກອນໃນບັນດາອົງການຈັດຕັ້ງຂອງພັກ, ຂອງລັດ, ອົງການຈັດຕັ້ງການເມືອງ-ສັງຄົມ. ຄວາມສາມາດແຫ່ງການນຳພາຂອງພັກຍັງໄດ້ສະແດງອອກຢູ່ໃນປະສິດທິຜົນຂອງການເຄື່ອນໄຫວຂອງລະບົບການເມືອງທີ່ແນ່ໃສ່ຮັບໃຊ້ປະຊາຊົນ, ນຳເອົາຜົນປະໂຫຍດຕົນຈິງມາໃຫ້ແກ່ປະຊາຊົນ ແລະ ກຳ ລັງຊຸກດັນໃຫ້ແກ່ປະເທດຊາດພັດທະນາ ນີ້ແມ່ນຄວາມເປັນເອກະພາບທີ່ບໍ່ອາດແຍກອອກຈາກກັນໄດ້, ເປັນການຜູກພັນແບບເລືອດເນື້ອລະຫວ່າງພັກກັບປະຊາຊົນ.
ຄວາມສາມາດນຳພາ ແລະ ກຳລັງສູ້ຮົບຂອງພັກໃນເງື່ອນໄຂພັກກຳອຳ ນາດຮຽກຮ້ອງໃຫ້ພັກຕ້ອງຮັກສາຄຸນທາດຂອງພັກປະຕິວັດທີ່ແທ້ຈິງ, ມີກຳລັງແຮງປ້ອງກັນຕົນເອງ. ກຳລັງແຮງດັ່ງກ່າວບໍ່ພຽງແຕ່ຊ່ວຍໃຫ້ພັກຫຼຸດພົ້ນຈາກຄວາມຜິດພາດທາງດ້ານແນວທາງການເມືອງ ແລະ ການຈັດຕັ້ງ, ຍ້ອນແນວຄິດອັດຕະວິໄສ, ແຍກຕົວອອກຈາກພຶດຕິກຳ ແລະ ຫ່າງເຫີຍຈາກປະຊາຊົນ, ຍ້ອນລັດທິຄຳພີຕາຍຕົວ, ພະຍາດແຂງກະດ້າງ, ລ້າຫຼັງທາງດ້ານທິດສະດີຍິ່ງໄປກວ່ານັ້ນ ຍັງມີກໍລະນີເຊື່ອມຖອຍທາງດ້ານແນວຄິດການເມືອງ, ຄຸນ ສົມບັດ, ແບບແຜນດຳລົງຊີວິດ ຂອງພະນັກງານສະມາຊິກພັກຈຳນວນບໍ່ໜ້ອຍ, ໃນນັ້ນລວມທັງພະນັກງານນຳພາ, ຄຸ້ມຄອງຂັ້ນຕ່າງໆ ເປັນສິ່ງທ້າທາຍຕໍ່ການກຳອຳນາດໃນຂະບວນວິວັດແຫ່ງການປ່ຽນແປງໃໝ່, ເປີດປະຕູ ແລະ ເຊື່ອມໂຍງສາກົນ. ມະຕິ4 ສະໄໝທີ່ IX ຂອງສູນກາງພັກໄດ້ເວົ້າເຖິງ ຄວາມສຳຄັນຂອງວຽກງານກໍ່ສ້າງພັກຢູ່ໃນອັນດັບແຖວໜ້າໂດຍສຸ່ມສ້າງພັກໃຫ້ປອດໃສ, ເຂັ້ມແຂງ, ສົມເປັນພັກປະຕິວັດທີ່ແທ້ຈິງ, ເປັນພັກນຳພາ ແລະ ພັກກຳອຳນາດ.
ຈາກພຶດຕິກຳການປ່ຽນແປງໃໝ່ຢູ່ຫວຽດນາມ, ພວກເຮົາຈິ່ງຮູ້ໄດ້ວ່າ, ດ້ານຕັ້ງໜ້າຂອງເສດຖະກິດຕະຫລາດ ແມ່ນຊຸກຍູ້ກຳລັງການຜະລິດໃຫ້ຂະ ຫຍາຍຕົວ, ເຮັດໃຫ້ຊີວິດການເປັນຢູ່ດີຂຶ້ນ, ການເຄື່ອນໄຫວທຸລະກິດມີບັນຍາກາດພົດຟື້ນ, ຊຸກຍູ້ເສດຖະກິດໃຫ້ຈະເລີນເຕີບໂຕ, ກະຕຸກຊຸກຍູ້ຈິນຕະນາການປະດິດສ້າງ ແລະ ລັກສະນະແຂ່ງຂັນເປັນເຈົ້າການ, ຍ້ອນກຳລັງດຶງດູດຂອງຜົນປະໂຫຍດທາງເສດຖະກິດຕະຫລາດ, ດ້ານຫຍໍ້ທໍ້, ນັບມື້ນັບຫຼາຍຂຶ້ນ ແລະ ດຸເລືອດ, ພາໃຫ້ເກີດພາລະທາງສັງຄົມສົ່ງເສີມແບບດຳລົງຊີວິດທາງດ້ານວັດຖຸ, ເກິີດລັດທິສວຍໂອກາດ, ຖືເບົາຄຸນຄ່າທາງດ້ານຈິດໃຈ, ຄວາມບໍ່ໜັກແໜ້ນ, ຄຸນສົມບັດເຊື່ອມຖອຍ.
ຜົນກະທົບຂອງເສດຖະກິດຕະຫລາດໄດ້ແຊກຊຶມເຂົ້າໃນພັກ. ພະນັກງານສະມາຊິກພັກ, ລັດຖະກອນໃນບັນດາອົງການຈັດຕັ້ງຂອງພັກ, ລັດ ແລະ ອົງ ການຈັດຕັ້ງຕ່າງໆ, ຕ້ອງໄດ້ຝຶກຝົນຫຼໍ່ຫຼອມດ້ວຍຕົນເອງເປັນປະຈຳ, ໄດ້ຮັບການສຶກສາຮໍ່າຮຽນກົດລະບຽບຂອງພັກ, ກົດໝາຍຂອງລັດ, ເປັນປົກກະຕິ, ຖ້າບໍ່ດັ່ງນັ້ນຈະຕົກຢູ່ໃນສະພາບເຊື່ອມຖອຍທາງດ້ານແນວຄິດການເມືອງ, ແລະ ຄຸນ ສົມບັດ.
ຄວາມເປັນຈິງຊີ້ໃຫ້ເຫັນວ່າ, ການຍົກສູງກຳລັງຄວາມສາມາດນຳພາ ແລະ ກຳລັງສູ້ຮົບຂອງພັກຮຽກຮ້ອງໃຫ້ພວກເຮົາເວລາໃດກໍຕ້ອງຖືສຳຄັນວຽກງານສ້າງພັກທາງດ້ານການເມືອງ, ແນວຄຄິດ, ການຈັດຕັ້ງ, ຕິດແໜ້ນກັບການສຶກສາອົບຮົມເພີ່ມທະວີລະບຽບວິໄນໃນພັກ, ຍົກສູງຄວາມຮັບຜິດຊອບ ແລະ ເປັນແບບຢ່າງຂອງອົງຄະນະພັກທຸກຂັ້ນ, ໂດຍສະເພາະແມ່ນສະຫາຍເລຂາຄະນະພັກ. ຕໍ່ສູ້ຕ້ານລັດທິເອກະຊົນທີ່ມີປະກົດການ, ຖືສຳຄັນວຽກງານສຶກສາອົບ ຮົມຄຸນສົມບັດສິນທຳປະຕິວັດເຊັ່ນ: ແນວຄິດປະຢັດມັດທະຍັດ, ຊື່ສັດ, ທ່ຽງທຳ, ຕ້ານອາດຍາສິດ, ຟຸ່ມເຟື່ອຍ, ສໍ້ລາດບັງຫລວງ.
ພັກກອມມູນິດຫວຽດນາມຄື:
ພັກເຂັ້ມແຂງແມ່ນອາໃສຄວາມສາມັກຄີເປັນອັນໜຶ່ງອັນດຽວ, ຄວາມເປັນເອກະພາບທາງດ້ານແນວຄິດ ແລະ ການກະທຳໃນພັກ. ພັກເຂັ້ມແຂງແມ່ນພັກມີສະຕິປັນຍາ, ຄວາມສາມາດພຽງພໍ ແລະ ມີຄວາມເຊື່ອໜັ້ນນຳພາທົ່ວປວງຊົນໄປຕາມແນວທາງທີ່ຖືກຕ້ອງຂອງພັກ. ພັກເຂັ້ມແຂງສະແດງອອກ ກຳລັງຄວາມສາມາດນຳພາຈັດຕັ້ງປະຕິບັດເຊັ່ນ: ນຳເອົາແນວທາງ, ມະຕິຂອງພັກເຂົ້າສູ່ຊີວິດການເປັນຢູ່, ເຮັດໃຫ້ມີສະຖຽນລະພາບທາງດ້ານການເມືອງ, ເສດຖະກິດໄດ້ຮັບການພັດທະນາຕໍ່ເນື່ອງພາຍໃນຊາດ ມີຄວາມສາມັກຄີ, ສັງຄົມມີຄວາມປອງດອງ, “ ປະຊາຊົນຮັ່ງມີ, ປະເທດຊາດມັ້ງຄັ້ງເຂັ້ມແຂງ.”
ພັກເຂັ້ມແຂງ, ສະແດງອອກໃນ ການນຳພາຂອງພັກຕໍ່ລັດ, ເຮັດໃຫ້ລັດມີຄວາມປອດໃສ, ເຂັ້ມແຂງ, ເປັນລັດແຫ່ງກົດໝາຍ, ເປັນລັດຂອງປະຊາຊົນ, ໂດຍປະຊາຊົນ ແລະ ເພື່ອປະຊາຊົນ.
ປ່ຽນແປງວິທີການນຳພາສຸ່ມໃສ່ປ່ຽນແປງການນຳພາຂອງພັກຕໍ່ລັດ ແລະ ສັງຄົມ, ຊຸກຍູ້ການປະຕິຮູບດ້ານການບໍລິຫານ ແລະ ຕຸລາການ.
ເງື່ອນໄຂພັກດຽວກຳອຳນາດ.
_ປະຊາທິປະໄຕບໍ່ຂຶ້ນກັບຮູບແບບພັກດຽວ ຫຼື ຫຼາຍພັກ.
ຮູບແບບລະບອບການເມືອງຢູ່ໃນປະເທດນາຍທຶນຝ່າຍຕາເວັນຕົກ, ເຖິງວ່າຈະມີຫຼາຍພັກການເມືອງ ແຕ່ໃນຕົວຈິງພັດມີພຽງພັກດຽວທີ່ຍາດໄດ້ໄຊຊະນະໃນການເລືອກຕັ້ງເພື່ອກຳອຳນາດເທົ່ານັ້ນ. ຕົວຢ່າງ ປະເທດອາເມລິກາ ມີພຽງແຕ່ພັກປະຊາທິປະໄຕ ແລະ ພັກສາທາລະນະລັດກຳອຳນນາດ. ບັນດາປະເທດທີ່ມີຫຼາຍພັກການເມືອງຄົງຕົວຢູ່ນັ້ນ, ພັດແມ່ນບັນດາປະເທດມັກເກີດວິກິດການທາງການເມືອງ, ເກີດມີຄວາມຂັດແຍ່ງ, ເກີດມີການແຫ່ຂະບວນປະທ້ວງ ແລະ ອຶ່ນໆ, ສົ່ງຜົນເຮັດໃຫ້ສັງຄົມບໍ່ມີຄວາມສະຫງົບ.
ການທີ່ມີຫຼາຍພັກຫຼາຍເຄົ້າບໍ່ແມ່ນວິທີການທີ່ແທ້ຈິງ( ໜຶ່ງດຽວ ແລະ ທີສຸດ) ເພື່ອປະຕິບັດປະຊາທິປະໄຕ.
ພຶດຕິກຳຕົວຈິງຂອງການປ່ຽນແປງໃໝ່ຢູ່ຫວຽດນາມກໍຄຶຢູ່ ສປປ ລາວ ຊີ້ໃຫ້ເຫັນວ່າ: ບັນຫາປະຊາທິປະໄຕບໍ່ຂຶ້ນກັບການເມືອງພັກໜຶ່ງພັກດຽວ ຫຼື ຫຼາຍພັກ.ບັນຫາຢູ່ບ່ອນວ່າ, ທາດແທ້, ຈຸດປະສົງ ແລະ ການປະຕິບັດແນວທາງຂອງພັກກຳອຳນາດແມ່ນຄຶແນວໃດ. ພັກຄອມມູນິດຫວຽດນາມແມ່ນຕົວແທນແຫ່ງສິດຜົນປະໂຫຍດຂອງຊົນຊັ້ນກຳມະກອນ ຂອງປະຊາຊົນລາວຜູ້ອອກແຮງງານ ແລະ ຂອງຊາດ; ຈຸດໝາຍເອກະລາດແຫ່ງຊາດ ແລະ ລັດທິສັງຄົມນິຍົມ. ພັກຄົງໂຕຢູ່ເພື່ອປະຊາຊົນ, ສູ້ຮົບ ແລະ ເສຍສະລະເພື່ອເອກະ ລາດ - ເສລີພາບ- ຄວາມຜາສຸກຂອງປະຊາຊົນ.
ເພື່ອຕອບສະໜອງຄວາມຮຽກຮ້ອງຕ້ອງການຂອງການພັດທະນາພັກຕ້ອງ
ປ່ຽນແປງໃໝ່ ແລະ ປັບປຸງຕົນເອງຢູ່ສະເໝີ. ພະນັກງານ, ສະມາຊິກພັກຕ້ອງຕຳໜິຕົນເອງ ແລະ ຕຳໜິເຊິ່ງກັນ ແລະ ກັນຢ່າງແຂງແຮງຢູ່ສະເໝີ, ແຕ່ງເທິງລົງລຸ່ມ ແຕ່ລຸ່ມຂຶ້ນເທິງ, ເສີມຂະຫຍາຍຈຸດດີ, ແກ້ໄຂຈຸດບົກພ່ອງ ສະກັດກັ້ນ ແລະ ຕີຖອຍສະ ພາບການເຊື່ອມຖອຍພາຍໃນພັກ, ເຮັດໃຫ້ພັກນັບມື້ນັບປອດໃສ ເຂັ້ມແຂງ.
ຍົກສູງກຳລັງຄວາມສາມາດນຳພາ ແລະ ກຳລັງສູ້ຮົບຂອງພັກໃນເງື່ອນໄຂພັກດຽວກຳອຳນາດ ມັນມີການພົວພັນເຖິງຫຼາຍຂົງເຂດວຽກງານຂອງພັກ, ເຖິງການສ້າງພັກທາງດ້ານການເມືອງ, ແນວຄິດດ ການຈັດຕັ້ງ, ຄຸນສົມບັດ ແລະ ແບບແຜນດຳລົງຊີວິດຂອງພະນັກງານສະມາຊິກພັກ. ໂຄງການການເມືອງໃນການສ້າງສາພັດທະນາປະເທດຊາດໃນໄລຍະຂ້າມຜ່ານກ້າວຂຶ້ນສັງຄົມນິຍົມທີ່ຮັບຮອງໃນກອງປະຊຸມໃຫ່ຍຄັ້ງທີ່ 7 ຂອງພັກ ປີ 1991 ເຊິ່ງໄດ້ເພີ່ມເຕີ່ມ, ປັບປຸງໃນກອງປະຊຸມໃຫ່ຍຄັ້ງທີ່ IX ຂອງພັກ ປີ 2011 ເປັນການເຕົ້າໂຮມສະຕິປັນຍາຂອງພັກ, ຂອງຊາດ, ເປັນຂີດໝາຍບາດກ້າວຂອງການເຕີບໃຫ່ຍຂະຫຍາຍຕົວທາງດ້ານຈິນຕະນາການທິດສະດີຂອງພັກ ໂດຍຜ່ານພຶດຕິກຳການປ່ຽນແປງໃໝ່, ປັດຈຸບັນ ພັກຄອມູນິຫວຽດນາມສ້າງ ແລະ ພັດທະນາລະບົບທັດສະນະທິດສະດີກ່ຽວກັບລັດທິສັງຄົມນິຍົມ ແລະ ເສັ້ນທາງກ້າວຂຶ້ນສູ່ລັດທິສັງຄົມນິຍົມຢູ່ຫວຽດນາມ ກຳນົດ 8 ຄຸນລັກສະນະທີ່ເປັນພື້ນ ຖານຂອງສັງຄົມນິຍົມ, 8 ທິດທາງສ້າງລັດທິສັງຄົມນິຍົມ ແລະ 8 ສາຍພົວພັນຕ້ອງໄດ້ຮັບການແກ້ໄຂໃນຂະບວນການປ່ຽນແປງໃໝ່.
ໂຄງການການເມືອງໄດ້ກຳນົດ 8 ຄຸນລັກສະນະຂອງສັງຄົມນິຍົມໂດຍພາຍໃຕ້ການນຳພາຂອງພັກ. ເໝາະສົມກັບຈຸດພິເສດ, ເງື່ອນໄຂ ແລະ ສະ ພາບແວດລ້ອມຂອງຫວຽດນາມ, ນີ້ແມ່ນເສັ້ນທາງພັດທະນາຂອງຫວຽດນາມຂ້າມຜ່ານຂຶ້ນສູ່ສັງຄົມນິຍົມໂດຍບໍ່ຜ່ານລະບອບທຶນນິຍົມ. ໂຄງການການເມືອງຂອງພັກກກອມມູນິຫວຽດນາມໄດ້ຢືນຢັນວ່າ: “ສັງຄົມນິຍົມແມ່ນສັງຄົມໜຶ່ງ: ເຮັດໃຫ້ປະຊາຊົນຮັ່ງມີ, ປະເທດຊາດເຂັ້ມແຂງ ມີປະຊາທິປະໄຕ, ຍຸດຕິທຳ ແລະ ສີວິໄລ; ໂດຍປະຊາຊົນເປັນເຈົ້າ.
ໜຶ່ງແມ່ນ; ຍູ້ແຮງການຫັນປະເທດຊາດເປັນປະເທດອຸດສາຫະກຳ ແລະ
ທັນສະໄໝ, ຕິດພັນກຳການພັດທະນາເສດຖະກິດພູມປັນຍາ ປົກປັກຮັກສາຊັບພະຍາກອນ, ແລະ ສິ່ງແວດລ້ອມ.
ສອງແມ່ນ; ພັດທະນາຖານເສດຖະກິດຕະຫລາດຕາມທິດສັງຄົມນິຍົມ.
ສາມແມ່ນ; ສ້າງພື້ນຖານວັດທະນະທຳທີ່ທັນສະໄໝ, ມີເອກະລັກສີສັນຂອງຊາດ; ສ້າງຊັບພະຍາກອນມະນຸດ, ຍົກສູງຊີວິການເປັນຢູ່ໃຫ້ແກ່ປະຊາຊົນ, ປະຕິບັດຄວາມກ້າວໜ້າ ແລະ ຍຸຕິທຳທາງດ້ານສັງຄົມ.
ສີ່ແມ່ນ; ຮັບປະກັນການປ້ອງກັນຊາດປ້ອງກັນຄວາມສະຫງົບປອດໄພແຫ່ງຊາດ, ຄວາມເປັນລະບຽບຮຽບຮ້ອຍໃນສົງຄົມ.
ຫ້າແມ່ນ;ປະຕິບັດແນວທາງການຕ່າງປະເທດເປັນເອກະລາດ, ສັນຕິພາບ, ມິດຕະພາບ, ຮ່ວມມື ແລະ ພັດທະນາ; ເປັນເຈົ້າການ ແລະ ຕັ້ງໜ້າເຊື່ອມໂຍງສາກົນ.
ຫົກແມ່ນ; ສ້າງພື້ນຖານປະຊາທິປະໄຕສັງຄົມນິຍົມດ ປະຕິບັດມະຫາສາ ມັກຄີທົ່ວທັງຊາດດ ເພີ່ມທະວີ ແລະ ເປີດກວ້າງແນວໂຮມແຫ່ງຊາດເອກະພາບ.
ເຈັດແມ່ນ; ສ້າງລັດແຫ່ງກົດໝາຍ, ເປັນຂອງປະຊາຊົນດ ໂດຍປະຊາຊົນ ແລະ ເພື່ອປະຊາຊົນ.
ແປດແມ່ນ; ສ້າງພັກໃຫ້ປອດໃສ, ໝັ້ນຄົງເຂັ້ມແຂງ.
ຕ້ອງກຳແໜ້ນ ແລະ ແກ້ໄຂບັນຫາສາຍພົວພັນລະຫວ່າງປ່ຽນແປງໃໝ່, ຄວາມໝັ້ນຄົງ ແລະ ການພັດທະນາ; ລະຫວ່າງປ່ຽນແປງໃໝ່ດ້ານການເມືອງ; ລະຫວ່າງເສດຖະກິດຕະຫລາດ ແລະ ກຳນົດທິດສັງຄົມນິຍົມ; ລະຫວ່າງພັດທະ ນາກຳລັງຜະລິດ ແລະ ສ້າງບູລະນະເທື່ອລະກ້າວການພົວພັນການຜະລິດສັງຄົມນິ ຍົມ; ລະຫວ່າງການຈະເລີນເຕີບໂຕເສດຖະກິດ ແລະ ພັດທະນາວັດທະນນາທຳ, ປະຕິບັດຄວາມກ້າວໜ້າ ແລະ ຍຸຕິທຳໃນສັງຄົມ; ລະຫວ່າງການກໍ່ສ້າງລັດທິສັງຄົມນິຍົມ ແລະ ປົກປັກຮັກສາປະເທດສັງຄົມນິຍົມ; ລະຫວ່າງເອກະລາດ, ເປັນເຈົ້າຕົນເອງ ແລະ ເຊື່ອມໂຍງສາກົນ; ລະຫວ່າງພັກນຳພາ, ລັດຄຸ້ມຄອງ, ປະຊາຊົນເປັນເຈົ້າ... ບໍ່ຄວນເຫັນແຕ່ດ້ານດຽວ.
ໃນແຜນພັດທະນາເສດຖະກິດ-ສັງຄົມ 2001 ຮອດປີ 2020, ພັກກອມມູນິດຫວຽດນາມໄດ້ກຳນົດ 5 ທັດສະນະແຫ່ງການພັດທະນາ ທີ່ຍືນຍົງ, ໄດ້ກຳນົດ 3 ບາດກ້າວບຸກທະລຸ. ສ້າງໂຄງປະກອບສ່ວນເສດຖະກິດຄືນໃໝ່ໄດ້ຊຸກຍູ້ການຫັນເປັນອຸດສາຫະກຳ ແລະ ທັນສະໄໝຢ່າງແຂງແຮງ, ຕິດພັນກັບການພັດທະ ນາເສດຖະກິດພູມປັນຍາ, ສ້າງປະຖົມປັດໃຈໃຫ້ກາຍເປັນປະເທດອຸດສາຫະກຳຕາມທິດທັນສະໄໝໃນປີ 2020.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624